

ชื่อเรื่อง	การพัฒนาผลสัมฤทธิ์ทางการเรียนในการเรียนวิชาภาษาอังกฤษโดยใช้เทคนิคการคิดแบบหมวก 6 ใบนักเรียนระดับประกาศนียบัตรวิชาชีพชั้นปีที่ 3 ของนักเรียนวิทยาลัยเทคนิคสว่างแดนดิน 

บทคัดย่อ
	การวิจัยครั้งนี้เป็นการวิจัยเพื่อศึกษาผลของการพัฒนาผลสัมฤทธิ์ทางการเรียนในการเรียนวิชาภาษาอังกฤษ โดยใช้เทคนิคการคิดแบบหมวก 6 ใบ ของนักเรียนระดับประกาศนียบัตรวิชาชีพชั้นปีที่  2 วิทยาลัยเทคนิคสว่างแดนดิน โดยมีวัตถุประสงค์ คือ 1) เพื่อพัฒนาผลสัมฤทธิ์ทางการเรียนในวิชาภาษาอังกฤษ ของนักเรียนชั้นปวช. 3 วิทยาลัยเทคนิคสว่างแดนดิน โดยใช้เทคนิคการคิดแบบหมวก 6 ใบ และ2) เพื่อเปรียบเทียบผลสัมฤทธิ์ทางการเรียนในวิชาภาษาอังกฤษ ของนักเรียนชั้นปวช. 3  วิทยาลัยเทคนิคว่างแดนดิน ก่อนและหลัง การใช้เทคนิคการคิดแบบหมวก 6 ใบ ประชากรในการวิจัย คือ นักเรียนชั้นปวช. 3 ภาคเรียนที่ 1 ปีการศึกษา 2569 กลุ่มตัวอย่างในการวิจัย คือ นักเรียนชั้นปวช. 3 ภาคเรียนที่ 1 ปีการศึกษา 2569 จำนวน 12 คน เครื่องมือที่ใช้ในการวิจัย ได้แก่ 1) นวัตกรรมหมวก 6 ใบ และ 2) แบบทดสอบวัดผลสัมฤทธิ์ทางการเรียนในวิชาภาษาอังกฤษ โดยใช้เทคนิคการคิดแบบหมวก 6 ใบ วิเคราะห์ข้อมูลโดยหาค่าเฉลี่ย และค่าร้อยละ
	ผลการวิจัย พบว่า 
		1. ผลสัมฤทธิ์ทางการเรียนในวิชาภาษาอังกฤษ โดยใช้เทคนิคการคิดแบบหมวก 6 ใบ ของนักเรียนชั้นจากการจัดการเรียนรู้โดยใช้เทคนิคการคิดแบบหมวก 6 ใบ พบว่า ก่อนเรียนนักเรียนมีคะแนนเฉลี่ย เท่ากับ 8.58 คะแนน หลังเรียนนักเรียนมีคะแนนเฉลี่ย เท่ากับ 18.67 คะแนน 
		2. ผลสัมฤทธิ์ทางการเรียนในวิชาภาษาอังกฤษ  โดยใช้เทคนิคการคิดแบบหมวก 6 ใบ ของนักเรียนชั้นปวช 3 วิทยาลัยเทคนิคสว่างแดนดิน จากการจัดการเรียนรู้โดยใช้เทคนิคการคิดแบบหมวก 6 ใบ พบว่า ผลสัมฤทธิ์ทางการเรียนในวิชาภาษาอังกฤษหลังเรียน โดยใช้เทคนิคการคิดแบบหมวก 6 ใบ สูงกว่าก่อนเรียน




